runetrust/blame-folketinget-dk huggingface dataset:
Helle Sjelle (KF), 2010-03-16:
Som udenrigsministeren allerede har forklaret det, anviser grundloven og folketingsvalgloven en klar procedure for, hvordan folkeafstemninger skal afholdes, og jeg savner dokumentation fra Enhedslisten, der viser, at der netop skal 3 måneder til for at skabe, og jeg citerer: »en demokratisk debat forud for afstemningen«.
Ida Auken (S), 2012-05-16:
Så er der nogle af de andre ting, der er kommet fra ekspertudvalgets side, og som umiddelbart også ser ganske fornuftige ud, og som vi har taget med, og som vi har lagt sammen med det, som vi er i gang med vedrørende Natur- og landbrugskommissionen, hvilket jo er det, der er den store grønne omstilling af dansk landbrug.
Marlene Ambo-Rasmussen (V), 2021-11-23:
Vi er også rigtig ærgerlige over, at man har valgt at prioritere pengene på en måde, som i sidste ende betyder, at det ikke en til en kommer vores børn til gavn, men også kommer til at betyde, at vi ude i kommunerne skal bruge tid på bureaukrati og administrativt bøvl.
Karsten Lauritzen (V), 2012-04-18:
Vi føler stadig væk, at der er en lang række aspekter, der ikke er belyst, en lang række spørgsmål, der ikke er besvaret – ikke mindst set i lyset af tidligere socialdemokratiske justitsministres udtalelser, særlig Bjørn Westh i B.T. Men det er der som sagt parlamentarisk mulighed for både her i salen og i Folketingets Retsudvalg.
Ebbe Kalnæs (CD), 2000-11-02:
Jeg er overbevist om, at forsvarets ledelse under alle omstændigheder har den meget, meget høje prioritet, og jeg tror, vi her i Folketinget en gang imellem skal gøre os klart, at der ikke er nogen, der er mere bekymrede end forsvarets ledelse, forsvarets unge befalingsmænd, for ikke at få alle sikkert med hjem.
Frank Dahlgaard (UP), 2000-02-02:
Berlingske Tidende og Børsen noterer det på en ordentlig måde, hvor de noterer euroen, for det er jo den, der kører nu, og så har man lavet nogle beregnede kurser på D-marken og franske franc og italienske lire og spanske pesetas osv., men de er jo afskaffet.
Mette Frederiksen (S), 2020-02-25:
For hvis man skal beklage noget, skal det jo være indholdet af det, og jeg er sådan set enig i, at hver ting hører sin tid til, og Venstre og Socialdemokratiet er begge to partier, der godt kan finde ud af at gå ind i en politisk diskussion og også en gang imellem at være hårde ved hinanden.
Jesper Petersen (S), 2016-12-06:
Den sidste kategori af formueforvaltere er der sågar lavet en bog om for nylig af en forsker på CBS her i København, som altså via forskellige interviews afdækker en helt særlig kultur og et helt særligt tankesæt blandt den her gruppe af formueforvaltere, som hjælper til at få penge til at forsvinde og undgå skat.
Astrid Krag (S), 2013-01-10:
Der var flere, der spurgte ind til det, og derfor vil jeg også bare sige, at hensigten er, at overgangsperioden med den enstrengede afgiftsstruktur, vi har i dag, hvor vi forhøjer afgiftssatsen fra den nuværende 0,77 pct. til 2,04 pct. af omsætningen af alle lægemidler til produktionsdyr, skal være så kort som overhovedet muligt.
Ida Auken (S), 2013-03-19:
Erhvervslivet har været bekymret for, om et krav om sikkerhedsstillelse vil ramme skævt og hindre adgangen til markedet for især mindre bryggerier, og derfor vil jeg udstede en bekendtgørelse, som sikrer, at Dansk Retursystem administrerer ordningen med sikkerhedsstillelse på lige og objektive vilkår for alle berørte bryggerier og importører, og som samtidig sikrer Dansk Retursystem mod tab.
Brian Mikkelsen (KF), 2008-05-22:
Vi er nok det parti, som har haft den mest konsistente holdning til det, helt tilbage fra 1979/80-diskussionen til afstandtagen, da IOC valgte Beijing som OL-by - det var en holdning, vi havde både i 2000 og 2001 - nemlig en accept af, at IOC valgte det, og så til nu, og det er det interessante og ikke noget mediestunt, hvor ansvarlige politiske ledere i de fleste vestlige lande har udtalt, at der bør være en sådan kobling.
Rosa Lund (EL), 2023-10-26:
Og Refugees Welcome gør i høringssvarene opmærksom på, at de tidligere danskansatte afghanere kan have familiemedlemmer, som har været så heldige at blive evakueret sammen med dem i 2021, og andre, som af logiske årsager er blevet tilbage, og som nu ikke kan komme ud af Afghanistan, selv om de også er medlemmer af den samme nære familie.
Annette Just (FP), 1997-12-02:
Så er det, jeg kommer frem til, hvad det er, Enhedslisten har spurgt om, nemlig om vi kan blive enige om et forslag til vedtagelse, som vil give tilsynsmyndigheden ubegrænset adgang til Schengens registre, dokumenter, bygninger og informationssystemer, herunder SIRENE I og II-systemerne, osv.
Bendt Bendtsen (KF), 2003-10-23:
Jeg har også tidligere i dag tilkendegivet, at det er regeringens klare vurdering, at der er opnået en god og en solid aftale med A.P. Møller, og at aftalen indebærer, at der skabes stabile rammer for den fremtidige olieindvinding også på lang sigt.
Inger Støjberg (V), 2011-04-13:
Jeg ved så heller ikke, om det er gået hen over hovedet på fru Julie Rademacher, at i en tid med international krise vil vi se en højere arbejdsløshed, desværre også blandt unge, og jeg er helt med på, at vi netop skal gøre alt, hvad vi overhovedet kan, for at bekrige ungdomsarbejdsløshed.
Pernille Falcon (EL), 2002-02-22:
, så de f.eks. ikke mister retten til sygedagpenge, før de enten er blevet raske, er kommet i revalidering eller er kommet på social pension, så de ikke som nu skal skubbes fra kasse til kasse med store økonomiske tab til følge. Det, der reelt kan nedbringe antallet af langvarige forløb for sygedagpengemodtagerne, er dels en massiv forebyggende indsats på det sociale og sundhedsmæssige område, og dels en oprustning af revalideringsindsatsen og indsatsen på arbejdsmiljøområdet, kombineret med en nedbringelse af ventetiden på sygdomsbehandling.
Poul Nyrup Rasmussen (S), 1998-06-24:
Jeg mener, hvis man ikke havde videooptagelserne, hvad havde man så? Nu har man i hvert fald grundlag for stille og roligt at tage en vigtig debat, som jeg synes kommer på et rigtigt tidspunkt. Jeg vil gerne fra starten i mit svar gøre et par grundlæggende betragtninger om rigsfællesskabet.
Line Barfod (EL), 2010-04-06:
Vi har en situation, hvor Israel bliver ved med at overtræde utallige FN-resolutioner, men alligevel, på trods af at vi ved, at Israel bliver ved med at bryde FN-resolutionerne, og på trods af de anbefalinger, der ligger fra EU-missionerne i Ramallah og Jerusalem, har danske pensionskasser investeret 2 mia. kr. i de firmaer, der leverer byggematerialer, service og finansiering til bosætterne.
Jan E. Jørgensen (V), 2013-05-08:
Der var en forside på Ekstra Bladet den 17. april om, at 200.000 boligejere får skattechok, og der stod, at det var Helles nye løftebrud, og der blev refereret til det, jeg lige var inde på, nemlig at der ikke vil blive rørt ved boligskatterne.
Margrethe Vestager (RV), 2007-03-30:
Derfor vil jeg spørge ordføreren, om ordføreren er enig med ministeren i, at det, at der ikke er noget loft på SFO-området, er et udtryk for tillid til den kommunale prioritering, og at det er rigtig, rigtig godt, og at den tillid, som man nu har fundet – genfundet, må man antage – også snart vil vise sig i en anden politik i forhold til den meget stærke indholdsmæssige regulering, som Venstre jo ellers har støttet de sidste 5 år.
Tom Behnke (KF), 2009-05-18:
På den baggrund kan vi ikke støtte beslutningsforslaget, som det ligger her i hvert fald, fordi regeringen sådan set allerede har bebudet, at den vil komme med et lovforslag - og dermed bortfalder begrundelsen for et beslutningsforslag jo fuldstændig - og fordi vi ikke fra konservativ side er enige i den afgrænsning, der er i beslutningsforslaget.
Simon Emil Ammitzbøll (LA), 2014-11-21:
Jeg tror, at der er stor enighed om at tage afstand fra de frygtelige udtalelser, der har været fra flere fra Grimhøjmoskeen, og der har også været en vis bekymring for, i hvilken grad Grimhøjmoskeen, kan man sige, er en rede for kommende Syriensfarere og dermed for folk, der deltager på den forkerte side i kampen i Syrien og i Irak, og det er en sag, som ligger os i Liberal Alliance meget på sinde.
Ole Birk Olesen (LA), 2012-06-06:
Venstre har, synes jeg, fortjenstfuldt ført an – og vi har i Liberal Alliance også i et vist omfang deltaget i det – i et forsøg på at vise vælgerne, hvor meget det er, at den nuværende regerings partier, i særlig grad Socialdemokraterne og SF, i overgangen fra at være oppositionspartier til at være regeringspartier har skiftet holdninger og har skiftet politik.
Rune Lund (EL), 2021-01-15:
Det er også vigtigt, at vi investerer i vores velfærdssamfund, for virksomhederne havde aldrig klaret det så godt, hvis ikke der havde været god børnepasning til en lav pris, hvis ikke der havde været gratis uddannelse, hvis ikke der havde været gratis sundhed, hvis ikke vi havde haft god infrastruktur, hvis ikke vi havde haft en effektiv, moderne og digitaliseret offentlig forvaltning – alt sammen ting, som er med til at gøre Danmark til et af de mest lige, men i øvrigt også til et af de mest konkurrencedygtige samfund.
Liselott Blixt (UFG), 2022-05-19:
I 1998 vedtog Folketinget at etablere Videns- og Forskningscenter for Alternativ Behandling, også kaldet ViFAB, for at indsamle viden om alternativ behandling og derigennem styrke kendskabet til forskellige former for alternativ behandling og deres virkning, for at styrke forskningen på området samt for at fremme en dialog mellem sundhedsfagligt personale, alternative behandlere og brugere.
Henriette Kjær (KF), 2003-11-21:
Når man står og skal til at underskrive sin lejekontrakt, og man kan læse i den, at det er en ejendom, der er reguleret på en sådan måde, at det kan betyde, at huslejen vil stige i medfør af de gældende regler og på den og den måde, giver det da en sikkerhed, for så ved man jo, hvad man har med at gøre. Derfor synes jeg ikke, det er rigtigt, at pligten ikke giver sikkerhed.
Karen Hækkerup (S), 2005-04-28:
Hvad angår kvoteflygtningene, kan jeg henvise til det af integrati onsministeren fremsatte lovforslag, og for så vidt angår de øvrige, der er virkemidlet her jo, at vi fjerner karenstiden, sådan at alle har en mulighed for fra i princippet day one, altså fra tilmelding til cpr-registeret, at opsøge læge vederlagsfrit.
Anne Grete Holmsgaard (SF), 2010-05-20:
Det er fint for os, at det også tager anbefalingerne fra Klimakommissionen med ind, men det tager jo faktisk tid at lave det her, og hvis vi først skal vente på Klimakommissionen, der kommer den 28. september med sine anbefalinger, og på regeringen, som jo selv har sagt, at den vil komme med sin politik, sin holdning til, hvad der skal ske, inden det næste folketingsvalg, kan det blive så sent som i efteråret 2011, faktisk halvandet år endnu, inden vi rigtig kommer i gang.
Birgitte Josefsen (V), 2011-06-21:
Jeg må gå ud fra, at fru Helle Thorning-Schmidt som formand for partiet tegner partiets linje, og når fru Helle Thorning-Schmidt udtaler, at hun vil have den gamle grænsekontrol tilbage, er det jo pas, politi og bomme, og det vil sige, at man skal stoppe ved grænsen, man skal vise sit pas.
Jacob Buksti (S), 1999-05-27:
Når jeg så spørger om, hvordan prioriteringen er, hvordan og hvorledes med betalingsbalancen, så er det ligesom under hr. Anders Fogh Rasmussens værdighed at gå ind på det, for det er jo klart, at Venstres svar på det er forbedring af konkurrenceevnen og lettelse af erhvervslivets omkostninger.
Peter Skaarup (DF), 2004-11-25:
Hvis der sker det, at det stærke tyrkiske militær overtager magten igen, som de har gjort tidligere – Tyrkiet er en af de stærkeste militærmagter, vi kender i verden – på grund af at de føler, at de er i en truet situation, vil det så betyde, at regeringen vil sætte en stopper for udvidelsesforhandlingerne?
Jeppe Kofod (S), 2000-10-25:
, at vedrørende klagemulighed synes jeg rent faktisk, at dette danske center for undervisningsmiljø er en vigtig instans. Det skal jo give råd og vejledning og kan bistå med arbejdet med undervisningsplanerne ude på uddannelsesstederne, og hvis der kommer nogle elever eller nogle studerende med nogle problemer, kan det også oplyse, hvilke myndigheder der har ansvaret for, at forholdene ikke er i orden.
Frank Aaen (EL), 2005-06-07:
Det er jo fuldstændig ukorrekt, at Enhedslisten ikke går ind for forpligtende internationalt samarbejde, men det, vi siger, og det, som SF's ordfører ikke forholder sig til, er, at uanset hvor mange pæne ord man skriver, hvor mange tilføjelser og pagter man lægger til, så står der altså i traktaten, at Unionen skal sikre, at der på dens område er fri bevægelighed for personer, tjenesteydelser, varer og kapital.
Line Barfod (EL), 2010-05-31:
Ministeren må altså forklare den ældre, der får skåret i sin hjemmehjælp, det udsatte barn, der ikke får den hjælp, det har behov for, og de skoleelever, der ikke får den undervisning, de skal have, at det ikke betyder noget, fordi alt i alt og under et mener ministeren ikke, at der sker de store forandringer.
Martin Lidegaard (RV), 2023-12-05:
Vi forhandler jo alle sammen med regeringen og har været til møder osv., og mit spørgsmål gik egentlig på, at hvis nu der ikke opnås en forståelse med regeringen og clearingerne ophæves i salen, og hvis ikke der er indgået nogen aftale, kunne SF så, ligesom vi andre gør, komme med hele sin folketingsgruppe og stemme for forslaget?
Karsten Lauritzen (V), 2012-06-06:
Vi er så bare i den situation, at man i et tilfælde i Udvalget for Udlændinge- og Integrationspolitik og i et andet tilfælde i Retsudvalget har set, at Justitsministeriet og justitsministeren har oversendt – og man får indtryk af, at det nærmest er systematisk – svar til pressen, før det er blevet sendt til Folketinget.
Hans Christian Schmidt (V), 2001-01-31:
Jeg er glad for svaret her, for nu fik vi bekræftet, at statsministeren er ked af, at han har brugt udtrykket tvangsudlicitering, for det var kun noget, det ikke måtte udvikle sig til, men det har ikke stået noget sted, og jeg har også hørt fra fru Pernille Blach Hansen, at det netop var udbud, hun citerede Venstre for.
Rune Lund (EL), 2006-12-06:
Men hvorfor synes transport- og energiministeren ikke, at det kunne være en god idé med en decideret behovsanalyse, en rigtig behovsanalyse, sådan som vi ser det forud for større motorvejsbyggerier, i forbindelse med den her strækning, for så kunne man jo netop komme frem til, om der var noget i det eller ej?
Josephine Fock (ALT), 2018-09-06:
Et af målene er, og det siger regeringen også, at vi skal være et fossilfrit samfund, og det vil sige, at vi skal afskaffe biler, der ikke er fossilfrie, men hvorfor bliver der så ført en politik, som overhovedet ikke tilsiger, at markedet indstiller sig på, at vi indfører fossilfrie biler?
Katrine Robsøe (RV), 2025-04-22:
Så er det klart, at vi jo naturligvis skal sørge for, at de processer, der er i forhold til høringsperioder og den slags, overholdes, og at der rent faktisk kan laves gennemarbejdet lovarbejde i ministerierne, og at det ikke bliver sjusket igennem, men det tror jeg sådan set også på at vi i fællesskab kunne sikre at der var ordentlige rammer for, og at man så nemlig fik sikret den her adgang til data ordentligt og hurtigt.
Kirsten Jacobsen (FP), 1998-06-11:
Jeg er bange for, at den volumensyge, som institutterne før havde på låneudmåling, er den, de nu viser med hensyn til størrelse, og at den på et tidspunkt kan blive som en kæmpeballon, som sprænger med nogle kæmpesamfundsmæssige konsekvenser til følge, eller også skal skatteyderne til at betale regningen én gang til. Vi har i historien set Hafnia kollapse og andre store kollapse.
Margrete Auken (SF), 1998-11-05:
Og jeg siger ikke, at det er ministeren, så selv om ministeren ryster på hovedet - og det håber jeg at hun gør for at sige, at hvis de begynder at putte sådan nogle krav ind, er de da også blevet tossede - skal vi bare være sikre på, at de lokale taxanævn, eller hvem det nu måtte være, så ikke gør det.
Mette Frederiksen (S), 2009-03-11:
Nu har vi netop beskæftiget os her i Folketingssalen med et af regeringens største problemer, nemlig det, at man ønsker at lægge navn og stemmer til en skattereform, som er aldeles skæv og som primært tilgodeser de danskere, der er i arbejde, og ikke mindst de danskere, der har de højeste lønninger.
Brian Mikkelsen (KF), 2008-03-12:
Jeg kan kun sige, at skolekoncerterne er en fantastisk mulighed for børnene for at opleve levende musik, for at opleve den glæde, den entusiasme, det engagement der er hos musikere, og jeg er helt sikker på, at det vil få andre til at interessere sig for musik, at man møder professionelle musikere øje til øje, ansigt til ansigt og instrument til instrument.
Peter Duetoft (CD), 2001-05-15:
Det er altså ikke mere end et år siden, vi fik afsat 350 mio. kr., fordi man skulle prøve, om man ikke kunne lave lidt mere helhed i skolen. Og hvad skete der? Man kunne overhovedet ikke komme igennem forligskredsen, og det endte i noget IT-halløj i stedet for, selv om pengene faktisk skulle være brugt til de ting.
Erik Christensen (S), 2017-01-25:
Når jeg er interesseret i det her, er det, fordi jeg gerne vil vide, hvordan vi, når vi skal kigge på den fremtidige ældrepleje, skal strukturere ældreplejen fremadrettet, om det kun drejer sig om god ledelse, eller om det også drejer sig om de ressourcer, der er derude.
Christine Antorini (S), 2009-11-24:
Derfor vil jeg bare spørge fru Marlene Harpsøe, om hendes budskab til Dansk Byggeri, arbejdsgiverorganisationen for hele bygge- og anlægssektoren, er, at hvis de her unge skal blive uddannet inden for skolepraktik, er det en konstrueret og uvirkelig praktik, som de ikke kan bruge til noget som helst.
Rasmus Prehn (S), 2010-03-03:
Jeg synes, ministeren skulle finde nogle bedre argumenter frem, inden der er topmøde i KL om ganske få uger, hvor ministeren skal stå skoleret over for Kommunernes Landsforenings formand Erik Fabrin, der er Venstremand, og over for borgmestre som Johnny Søtrup og Lars Krarup, som er dybt kritiske, og som siger her i Politiken: Det her kommer til at være virkelig voldsomt, vi kommer til at afskedige medarbejdere.
Peter Skaarup (DF), 2001-10-24:
Hvornår var de relevante myndigheder klar over, at den person, der altså har stået bag et stort antal bestialske drab mod civile, kom til Danmark? I samme forbindelse - det er jo også interessant i forbindelse med det med tålt ophold - vil jeg selvfølgelig takke for, at ministeren vil undersøge det med fingeraftryksregisteret.
Eyvind Vesselbo (V), 2012-01-27:
Men jeg forstod også, at fru Maja Panduro var meget glad over at debattere det her og det her lovforslag, men som jeg sagde i min ordførertale, ville jeg jo være meget, meget mere glad – og det håber jeg også fru Maja Panduro ville – hvis man gjorde noget ved de reelle problemer: børn, der bliver misbrugt; opholdssteder, som ikke fungerer optimalt, og som ikke kan tage sig af de børn og unge, vi taler om her; uddannelse af de plejefamilier, der skal have med børn at gøre.
Maja Panduro (S), 2011-10-06:
Ja, der er måske ikke så meget arbejde til fru Pia Kjærsgaard – det er måske godt nok, så hun kan få lov til at holde lidt fri – men der er tale om en arbejdende regering, som har fremlagt et meget ambitiøst regeringsgrundlag, og som meget snart kommer med et lovprogram, så vi kan komme i gang med at forandre Danmark.
Peter Skaarup (DF), 2012-01-17:
Situationen er bare den, at når politiet skal gøre regnebrættet op i forhold til de her ting, vil det signal, der bliver sendt ud til politikredsene, være, at nu kan vi ikke længere sammen med anklagemyndigheden gå efter fængselsstraf; nu skal vi nok regne med, at det i en del af de her tvivlstilfælde vil betyde en bøde, hvis der overhovedet bliver tale om en bøde.
Kim Behnke (FRI), 2000-02-09:
Men hvis vi oplever, at en 30-dages tidsfrist bare bliver undermineret i maj måned og i december måned af den ene dispensation efter den anden, ja, så kommer vi i de situationer, som vi ser indimellem, at det pudsigt nok overlades til oppositionspartierne at trække i nødbremsen, som vi har set i denne folketingssamling, nemlig f.eks. i spørgsmålet om brugtvognshandlernes nye regler. Havde det stået til regeringen, var reglerne blevet gennemført til stor skade for erhvervet, men det var altså undertegnede, der bad om at få en tredje behandling afbrudt, så vi fik de dage ekstra, som oven i købet afslørede, at regeringen var i strid med EU-retten.
Knud Erik Kirkegaard (KF), 1998-05-04:
Der er talrige eksempler på mennesker, som er kommet ud i en alvorlig situation, hvor det, der er foregået, har fået dybt alvorlige konsekvenser, og hvor man ikke altid kan synes, at der er en fornuftig, logisk sammenhæng mellem den måske ubevidste forseelse og så den sanktion, der bliver taget i anvendelse.
Karen J. Klint (S), 2006-05-18:
« Det er jo den virkelighed, vi lever i, og derfor skal vi vel også som Folketing på et tidspunkt gøre op: Hvornår holder vi op med at zappe fra den ene dellovgivning til den næste dellovgivning, og hvornår lægger vi et samlet puslespil, som er lidt mere fremtidssikret end det, vi har set de sidste par år, hvor det nærmest har været lidt lov hist og lidt lov pist?
Peter Juel Jensen (V), 2010-06-16:
Under førstebehandlingen var det hr. Eigil Andersen fra SF, der var ordfører, og direkte adspurgt, om man ville rulle dagpengeperioden tilbage til de 4 år, svarede hr. Eigil Andersen: Det vil vi helt sikkert; der må ikke ske forringelser af det sikkerhedsnet, folk har.
Tom Behnke (KF), 2007-02-22:
Så jeg tror, at alene det, at man her får nogle pålæg og også nogle økonomisk motiverende faktorer til, at man får behandlet boerne hurtigt og effektivt og godt, kan være med til at fremme sagsbehandlingen, så vi får en hurtigere behandling af konkursboer – noget, som vi i hvert fald fra konservativ side meget gerne ser, og derfor støtter vi lovforslaget.
Thorkild B. Fransgaard (FRI), 1999-12-07:
Enten man nu har den ene eller den anden politiske mening, så tror jeg, at alle i det Ting her ved, at fordelingen i det danske samfund er skæv med hensyn til, hvad der er ansat inden for det offentlige, og hvad der er ansat inden for det private arbejdsmarked.
Eva Kjer Hansen (V), 2006-05-03:
Som jeg forklarede hr. Rasmus Prehn, vil jeg nu gerne sætte fokus på det, jeg kalder best practice i kommunerne, altså se på, hvilke kommuner der er særlig gode til at tage hånd om de sager, der måtte være, og så i samarbejde med KL få lavet et materiale til kommunerne.
Helle Thorning-Schmidt (S), 2014-02-04:
Vi sælger en del af DONG – og jeg synes mere, det er en kapitaludvidelse i DONG – som betyder, at vi nu har mulighed for at investere, at DONG har mulighed for at investere i grøn energi og dermed også i nogle af de arbejdspladser, vi så gerne vil have flere af i Danmark.
Margrethe Vestager (RV), 2012-04-26:
Og jeg håber da, at borgerne har den oplevelse, at det, folkeafstemning eller ej, da gør indtryk på os som folkevalgte, hvis vi får breve fra borgerne, hvis de stiller op på Slotspladsen til en demonstration, hvis de kommer i deputation i vores udvalg, og derfor har jeg lidt svært ved at gøre det til en målestok og sige, at der, når lige præcis den og den begivenhed er indtruffet, kliing falder en folkeafstemning ned, og så skal vi alle sammen til stemmeurnerne.
Ellen Trane Nørby (V), 2020-06-09:
Det er også baggrunden for, at vi, efter at VK-regeringen tilbage i 2009 tog initiativ til at få den første del af dobbeltsporet færdiggjort, siger, at nu må tiden da endelig for alvor være kommet til, at vi også får færdiggjort den anden del af det manglende dobbeltspor.
Anne Grete Holmsgaard (SF), 2004-04-22:
Ministeren ved også, medmindre han bedrager sig selv, at det har været en gigantisk succes både miljømæssigt og beskæftigelsesmæssigt, at vi i Danmark i 20 år, ja, faktisk længere tid, i 25 år med stigende intensitet har satset på stigende energieffektiviseringer, tiltagende energieffektiviseringer, energibesparelser og udbygning med vedvarende energi.